
Tiimani tn ja Tallinna mnt vahelise ala
detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku esitas Valerston Grupp OÜ juhatuse liikme Mart Lee isikus ning detailplaneering algatati 28.06.2007 Narva Linnavolikogu otsusega nr 286.   
06.08.2009 Narva Linnavolikogu otsusega nr 107 „Tiimani tn ja Tallinna mnt vahelise ala“ detailplaneering on vastuvõetud. Avaliku väljapaneku perioodil 31.08. – 25.09.2009 esitas KÜ Valge Sein planeeringulahendusele kirjalik vastuväide parkimisala ehitamise vastu.

Detailplaneeringu avalik arutelu toimus 03.11.2009. KÜ Valge Sein vastuväide jäi rahuldamata, kuna oli Narva Linnavalitsuse arvamusel põhjendamatu. Planeeritud parkimiskohtade arv vähendati 80-kohalt 77-kohale.
Planeering suunati Ida-Viru Maavalitsusse järelevalve teostamiseks ja vaide lahendamiseks. 
22.12.2009 toimus Maavalitsuses vaide arutelu, millest osalesid Narva Linnavalitsus, Valerston Grupp OÜ, SWECO PROJEKT ja KÜ Valge Sein.
21.01.2010 kirjas nr 1.2-38/4946-4 annab Ida-Viru Maavanem Tiimani tn ja Tallinna mnt vahelise ala detailplaneeringu lahendusele heakskiidu. 
Kehtestamisele edastatud Tiimani tn ja Tallinna mnt vahelise ala detailplaneeringuga määratakse krundile 100% ärimaa sihtotstarve 77 kohalise parkimisala ehitamiseks (üks parkla 40-kohaline, teine 37-kohaline) ning olemasoleva 8 kohaga taksopeatuse ümberpaigutamiseks. Sisse- ja väljasõit plaanitakse Albert-August Tiimanni tn kaudu. Parkimisala eraldatakse sõiduteest laiendatud kõnnitee ribaga. Kõnnitee ja parkimisala vahele on ette nähtud madalhaljastuse istutamine ja väikevormide paigaldamine. Planeeritava ala pindala on ca 0,5 ha.
Detailplaneering toob kaasa kehtiva Narva linna üldplaneeringu muutmise ettepaneku maakasutuse sihtotstarbe osas. Korruselamumaast moodustatakse ärimaa krunt. 

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.
3. Otsus 
Kehtestada Tiimani tn ja Tallinna mnt vahelise ala detailplaneering.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid.
4.2. Otsus jõustub teatavaks tegemisest.
4.3. Otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Mihhail Stalnuhhin

Linnavolikogu esimees
